5. Favrskov Forsyning A/S - Årsrapport 2021 og generalforsamling 2022 (Åben)
Tidl. politisk behandling
Forventet sagsgang
ØK, BY
Lovgrundlag
Selskabsloven, Årsregnskabsloven
SAGENS INDHOLD
Byrådet skal i denne sag bemyndige borgmesteren og kommunaldirektøren til at repræsentere [adresse] 
Kommune ved generalforsamlingen for Favrskov Forsyning A/S. Samtidig skal Byrådet tage stilling til 
årsrapport 2021.
Årsrapporten for 2021 forelægges Byrådet forud for afholdelse af den ordinære årlige generalforsamling. 
På generalforsamlingen skal årsrapporten med ledelsesberetningen, koncernregnskabet og årsregnskabet 
for Favrskov Forsyning A/S godkendes.
Bestyrelsen for Favrskov Forsyning A/S afholder ordinær generalforsamling i de to datterselskaber 
Favrskov Spildevand A/S og Favrskov Affald A/S den 10. maj 2022, idet de to selskaber er 100 % ejet af 
Favrskov Forsyning A/S. 
 
Da Favrskov Kommune er eneaktionær i moderselskabet Favrskov Forsyning A/S, afholdes 
generalforsamlingen 31. maj 2022 med deltagelse af borgmesteren og kommunaldirektøren sammen med 
selskabets bestyrelse, direktør og øvrige ledelse.
Dagsordenen for den ordinære generalforsamling er ifølge vedtægterne:

Valg af dirigent.

Bestyrelsens beretning om selskabets virksomhed i det forløbne regnskabsår.

Forelæggelse af revideret årsrapport til godkendelse.

Beslutning om anvendelse af overskud eller dækning af tab i henhold til den godkendte årsrapport.

Valg af revisor.

Eventuelt.
Bestyrelsen for Favrskov Forsyning A/S har suppleret dagsordenen med følgende punkt:

Aflønning af forbrugervalgte og medarbejdervalgte bestyrelsesmedlemmer i Favrskov Forsyning A/S 
og Favrskov Spildevand A/S.
VURDERING
Årsregnskabet er revideret og godkendt af revisionsfirmaet Tage Carlsen.
Revisionen konkluderer følgende i forbindelse med revisionen af Favrskov Forsyning A/S' årsregnskab:
”Vi har revideret koncernregnskabet og årsregnskabet for Favrskov Forsyning A/S for regnskabsåret 1. 
januar - 31. december 2021, der omfatter resultatopgørelse, balance, egenkapitalopgørelse og noter, 
Sagsnr. EMN-2022-01283
DokID: 2613878
Jan Andersen
Byråd
31. maj 2022  19:00
herunder anvendt regnskabspraksis for såvel koncernen som selskabet, samt pengestrømsopgørelse for 
koncernen. Koncernregnskabet og årsregnskabet udarbejdes efter årsregnskabsloven. 
Det er vores opfattelse, at koncernregnskabet og årsregnskabet giver et retvisende billede af koncernens 
og selskabets aktiver, passiver og finansielle stilling pr. 31. december 2021 samt af resultatet af koncernens 
og selskabets aktiviteter og koncernens pengestrømme for regnskabsåret 1. januar - 31. december 2021 i 
overensstemmelse med årsregnskabsloven.”
I forhold til generalforsamlingens dagsordenspunkt om anvendelse af overskud eller dækning af tab kan 
oplyses, at bestyrelsen foreslår, at årets overskud på 0,1 mio. kr. tilføres Favrskov Forsyning A/S’ 
egenkapital, der herefter udgør 1,69 mia. kr.
 
I foråret 2020 har Favrskov Forsyning A/S indgået ny kontrakt med revisionsfirmaet Tage Carlsen for 
perioden 2020-2021 med mulighed for forlængelse til 2023. Formelt set skal generalforsamlingen dog hvert 
år vælge selskabets revisor for det kommende år. 
[adresse] og medarbejdervalgte bestyrelsesmedlemmer modtager i dag et honorar, der bliver 
indekseret efter udviklingen i nettoprisindekset modsat de øvrige bestyrelsesmedlemmer, der bliver 
honoreret efter en % andel af borgmesterlønnen. Således modtager et almindeligt bestyrelsesmedlem et 
honorar på 3% af borgmesterlønnen, hvilket udgør 33.272 kr. årligt for deltagelse i bestyrelserne for alle tre 
selskaber. Der ønskes en lignende struktur for aflønning af medarbejdervalgte og forbrugervalgte 
bestyrelsesmedlemmer, der deltager i en bestyrelse. De modtager i dag 10.844 kr. årligt, og det forslås, at 
de fremadrettet bliver aflønnet som 1% af borgmesterlønnen for deltagelse i et selskab, så de pr. 1. april 
2022 modtager 11.090 kr. årligt.
ØKONOMI
Årsregnskabet skal aflægges i henhold til årsregnskabsloven.
 
Favrskov Forsyning A/S’ årsresultat for 2021 udviser et overskud på 0,1 mio. kr. efter skat.
Favrskov Spildevand A/S er underlagt en økonomisk indtægtsramme, som fastsættes af det nationale 
Forsyningssekretariat. Indtægtsrammen opgøres både årligt og over en to-årig periode. Den økonomiske 
indtægtsramme skal sikre, at selskabet ikke opkræver mere ved forbrugerne end nødvendigt for at dække 
selskabets omkostninger. Der er i indtægtsrammen indregnet krav til effektiviseringer i forhold til øvrige 
spildevandsselskabers omkostninger.
Den økonomiske indtægtsramme for Favrskov Spildevand A/S er fastsat til 81,7 mio. kr. i 2021. [adresse] 
Spildevand A/S’ samlede indtægter i 2021 ekskl. tømningsordningen var på 76,3 mio. kr. Dermed er 
rammen overholdt med 5,4 mio. kr.  
I Favrskov Affald A/S realiseres i 2021 en samlet overdækning på 6,7 mio. kr. for alle affaldsordningerne. 
Den akkumulerede overdækning for Favrskov Affald A/S udgør derfor ultimo 2021 2,0 mio. kr. Over- eller 
underdækning viser overordnet set, om virksomheden i forhold til omkostningsniveauet opkræver en for 
høj eller for lav takst, jf. hvile-i-sig-selv-princippet.
Den akkumulerede overdækning i 2021 i Favrskov Affald A/S kan primært henføres til en underdækning 
på dagrenovationsområdet på 1,7 mio. kr. samt en overdækning på genbrugspladsområdet på 3,7 mio. kr.
Resultatet på affaldsområdet skyldes primært to faktorer; dels en merindtægt på salg af genanvendelige 
materialer fra genbrugspladser samt en meromkostning på dagrenovation, der har måtte udbydes i en kort 
kontraktperiode som konsekvens af husstandsindsamling af de 10 fraktioner i 2023.  Herudover har der 
været øgede transportomkostninger som en konsekvens af, at deponiaffald og haveaffald ikke længere 
køres til [adresse], men i stedet til deponier længere væk.
Selv om der reelt har været en overdækning i 2021 på 6,7 mio. kr. udgør årets resultat i årsrapporten 0 kr. 
Det følger af hvile-i-sig-selv princippet i affaldsbekendtgørelsen, hvor et overskud betragtes som 
overdækning.
INDSTILLING
Kommunaldirektøren indstiller til Byrådet:
1.
At borgmesteren og kommunaldirektøren bemyndiges til at repræsentere Favrskov Kommune ved 
den ordinære generalforsamling i Favrskov Forsyning A/S og godkende årsrapporten for 2021 med 
ledelsesberetning, koncernregnskab og årsregnskab.
2.
At der på generalforsamlingen besluttes at anvende overskud i Favrskov Forsyning A/S, som 
foreslået i årsrapporten.
3.
At der på generalforsamlingen træffes beslutning om, at selskaberne anvender revisionsfirmaet 
Tage Carlsen som selskabernes revisor i det kommende år.
BESLUTNING
               
Økonomiudvalget, 17. maj 2022:
Fraværende: Ingen
Indstilles godkendt.
Fraværende: Simon Clausen
Godkendt.
Bilag
1.
Årsrapport 2021 - Favrskov Affald (2622936)
2.
Årsrapport 2021 - Favrskov Spildevand (2622934)
3.
Årsrapport 2021 - Favrskov Forsyning (2622937)
